༄༅། རྡོར་སེམས་ཐུགས་ཀྱི་སྒྲུབ་པའི་རུས་སྦྱོང་བྱ་ཚུལ་རིག་འཛིན་བརྒྱུད་པའི་ཕྱག་བཞེས་བཞུགས། ན་མོ་གུ་རུ་བྷྱཿ མཚན་གྱི་གླིང་བུ་སྙན་པའི་ངག །རྣ་བའི་བཅུད་དུ་སོན་མ་ཐག །ངན་འགྲོའི་རྒྱུད་རྣམས་མིང་གི་མཐར། །བསལ་མཛད་རྡོ་རྗེ་སེམས་དེར་བསྔགས། །ཟབ་ལམ་མཆོག་དེས་ལྔ་ལམ་དུ། །འཁྱམས་པའི་ཉམ་ཐག་སེམས་ཅན་རྣམས། །ངན་སོང་རྒྱུ་འབྲས་སྦྱོང་བའི་ཚུལ། །འཇུག་བདེའི་ལག་ལེན་སྙིང་པོར་དྲིལ། །དེ་ལ་འདིར་གཤིན་པོ་གང་ལ་བྱ་བའི་སྤུར་ཆོག་འདི་ཉིད་ཀྱི་བསྲེགས་སྦྱངས་ལེགས་པར་གྲུབ་པའི་རུས་བུ་རྣམས། བཛྲ་སཾ་ཧ་ར་ཎ་ཧཱུྃ༔ ཞེས་པས་བསྡུ་ཟིན་པ་དང་། དཀྱིལ་འཁོར་གཞུང་མཐུན་དང་། ཁྲུས་བུམ་རྫས་སྣོད་རྣམས་ཀྱང་འདུ་བྱ། དེ་ལ་ཆོ་ག་སྤྲོས་པ་རྒྱས་པའི་ལུགས་ལྟར་ན། ཚིག་བདུན་བརྒྱུད་འདེབས། བསང་ཆུ། དཀར་བགེགས། ཚོགས་བསགས། མཆོད་རླབས། བདག་བསྐྱེད་། མདུན་བསྐྱེད་། ལས་སྦྱོར། བུམ་བསྙེན། བཤགས་པ། ཡི་རང་སོགས། དམ་བཅའ། སྐོང་ཆེན་ལྔ། དག་གྱུར། བདག་འཇུག་གམ། རིག་མེ། གནང་བ་ནོད། ཁྲུས་ཆོག་རྟེན་བསྐྱེད། འགུགས་པ། ཞི་སྦྱང་ཕྱེད་མ། དྲག་སྦྱང་། ཏིལ་སྦྱང་། ལྷ་ཁྲུས། དུག་ཁྲུས། ཕྱིན་དྲུག་རྗེས། རུས་བུའི་སྟེང་དུ་ཟླ་བ་ལ༴ སོགས་དང་། ཡིག་བརྒྱ་ལ། ད་ཧ་སྦྱར་བ་འབུམ་ཕྲག་གཅིག་འགྲོ་དགོས་པས་དེ་ལ་ཐུན་གཟུང་། ཐུན་མཐར། འདོད་ཆགས་ཞེ་སྡང༴ སོགས། མཆོག་གསུམ་དུག་སྦྱོང་། འབྱུང་བཞི། ཕྱག་འཚལ། དབང་བཞི་ཡན། རྗེས་མཆོག་མཆོད་རླབས། མཆོད་བསྟོད། བཤགས་བརྟེན། བསྡུ་ལྡང་། དགེ་བ་འདི་ཡིས༴ རྡོ་རྗེ་

སེམས་དཔའ༴ སོགས་བྱའོ། ཕྱི་ཆོག བདག་བསྐྱེད། མདུན་བསྐྱེད། སྐོང་བ་ཡན། གསོལ་ཀ ཚོགས་བསྒྲལ་བསྟབ། དྲང་བ། ཆ་གསུམ། བདག་འཇུག གནང་བ་ནོད་། རྟེན་བསྐྱེད་ནས། ཕྱིན་དྲུག་ཁྲུས་ཡན། རུས་བུའི༴ སོགས་དམིགས་པ་དང་། བཟླས་པ་ཐུན་གཟུང་། ཐུན་མཐར། དུག་སྦྱོང་ནས། དབང་ཡན། ཟས་གཏད། ལམ་བསྟན། སྦྲང་བསྲེགས། བཟག་སྤྱོད། གདོད་ནས་ལྷུན་གྲུབ་༴ ལྷག་མ། གསོལ་ཀ་བསྐྱང་།ཆད་བརྟེན། མཆོད་བསྟོད། བཤགས་བརྟན། བསྡུ་ལྡང་བསྔོ་སྨོན། ཤིས་བརྗོད་བཅས་བྱའོ། བཟླས་པ་གྲངས་ཚད་གྲུབ་ནས་གཞུང་གསལ་སཙྪ་བཏབ། ༈ རབ་གནས་རྒྱས་པ་བྱ་བའི་ཚུལ་ཡང་། ཆོ་ག བདག་བསྐྱེད། མདུན་བསྐྱེད། བུམ་བསྙེན་མཐར། ལས་བུམ་དུ་སྐད་ཅིག༴ སོགས། དང་། སྔགས་བརྒྱ། ལྷ་འོད་དུ་ཞུ་བ༴ སོགས། ཡེ་ཤེས་སྐུ་མཆོག༴ ནས། སྐོང་བ་ཡན། བདག་འཇུག་རྒྱས་པར་བླང་། གནང་བ་ནོད། གནས་ལུང་ལྟར། ཞི་སྦྱོར་ཕྱེད་མ། དྲག་སྦྱང་། ཏིལ་སྦྱང་། ལྷ་ཁྲུས་རྒྱས་པར་བྱ། ཨ་མྲྀ་ཏ༴ སོགས་རྟེན་བསྐྱེད། ས་མ་ཡ་ཛཿ མ་ལུས་སེམས་ཅན༴ ཛཿཧཱུྃ༴ མེད་པར་ཐིམ། བར་དང་། དབང་སྐུར་ཆ་ཚང་། དབང་ལྷས་དབང་། དབུ་རྒྱན། མདུན་བསྐྱེད་མཆོད་བསྟོད་རྒྱས་པར་བྱ། མིག་དབྱེ། བདག་བསྐྱེད་མཆོད་བསྟོད། བསྐྱེད་པའི་ལྷ༴ འདིར་ནི་རྟེན་དང༴ སུ་པྲ༴ ཡེ་དྷར༴ བརྒྱ་ཙམ། ཕྱོགས་བཅུ་ན་བཞུགས་པའི་༴ བདག་བསྐྱེད། མཆོད་བསྟོད། བཀྲ་ཤིས་རྒྱས་པརབྱ། གསོལ་ཀ་ཚོགས་སྐོང་རྒྱས་པར་བྱ། ༈ ས་སྒྲུབ་དངོས་གཞི་ལ། བདག་བསྐྱེད། མདུན་བསྐྱེད། བུམ་

བསྙེན་མཐར། བསང་སྦྱང་། སྟོང་པའི་ངང་ལས་པད་ཟླའི༴ སོགས། གཞུང་གསལ། མཆོད་བསྟོད། བཟླས་དམིགས་མཐར། སཏྭ་དང་། ཡིག་བརྒྱ་ལ། ད་ཧ༴ ཚེ་ལས༴ སོགས། སྦྱར་བ་འབུམ་གཉིས་འགྲོ་བར་བྱ། དཔག་མེད་ནམ་མཁའ༴ དང་། བླ་མ་དཔལ་ལྡན༴ གྱིས་མཆོད་བསྟོད། དཔལ་ལྡན་རྡོ་རྗེ༴ མ་རྙེད་ཡོངས་སུ༴ མཆོད་བསྟོད་ལྷ་དང་། ཡེ་ཤེས་སྐུ་མཆོག༴ ནས། སྐོང་བ་ཡན། མཆོད་རླབས། མཆོད་བསྟོད། ནོངས་བཤགས། རྟེན་བཞུགས། བསྡུ་ལྡང་། དགེ་བསྔོ། ཕྱི་ཆོག་འདོན་ལུགས་དེ་ལྟར་ལ། སྐོང་བ་མཐར། གསོལ་ཀ ཚོགས། ཆ་གསུམ། བདག་འཇུག ལྷག་མ། གཏོར་འབུལ། ཆད་བརྟན་མན་མཐར་དབྱུང་ངོ་། ༈ སྤྲོས་པ་ཤིན་ཏུ་བསྡུས་པ་རྒྱུན་ཁྱེར་ལ་བརྟེན་པའི་སྤྲུལ་སྐུ་ཞབས་དྲུང་ཚང་གི་ལུགས་ལྟར་ན། གཞུང་གསལ་རུས་བུ་བསྡུ་བ་དང་། ཁྲུས་བུམ་རྫས་སྣོད་བཤམ། རྒྱུན་ཁྱེར་བསྙེན་པ་གསོལ་གདབ་རྗེས། རུས་བུའི་སྟེང་དུ་ཟླ་བ༴ སོགས་ཡིག་བརྒྱ་དང་། ད་ཧ༴ སྦྱར་བས་བཀྲུ།ཐུན་མཐར། བསྡུ་ལྡང་། བསྔོ་སྨོན་བཀྲ་ཤིས་བྱ། སཙྪ་གདབ་ཆོག་གཞུང་དང་། རབ་གནས་མཁྱེན་བརྩེའི་གསུང་ཇི་ལྟ་བ་བཞིན་བྱ། ས་སྒྲུབ་དངོས། བདག་བསྐྱེད་བཟླས་པ་གསོལ་བཏབ་རྗེས། མཁྱེན་བརྩེའི་གསུང་ལྟར་བསྒྲུབ། ཐུན་མཐར། བདག་བསྐྱེད་བསྡུ་ལྡང་། བསྔོ་སྨོན། ཤིས་བརྗོད་བཅས་རྒྱུན་ཁྱེར་ལྟར་བྱའོ། བསྒྲུབས་ཟིན་པའི་སཙྪ་གང་ཟག་མཆོག་རྣམས་ལ་རྟེན་གྱི་ནང་དུ་གཞུག ཕལ་པ་རྣམས་ཆུ་བོ་ཆེན་པོའི་གཞུང་དུ་དོར་བའམ། ས་དཔལ་ལེགས་པར་སྦའོ། ཟབ་ལམ་ཆོ་ག་འདི་ཉིད་ཀྱིས།

།རྗེས་སུ་བཟུང་བའི་དུས་འདས་རྣམས། །ཐར་པའི་ལམ་བཟང་མ་རྙེད་ན། །གཞན་གྱིས་མི་འགྲུབ་ངེས་པ་སྟེ། གསང་ཆེན་རྒྱུད་སྡེ་རྒྱ་མཚོ་ཡི། །རྩེ་མོར་གྱུར་རྣམས་ཟབ་པའི་ཕྱིར། །སྒྲིབ་སྦྱོང་ཡི་གེ་བརྒྱ་པ་ལས། །ལྷག་པར་རྒྱལ་བས་མ་གསུངས་སོ། །དེ་ཕྱིར་རབ་དཀར་དགེ་ཚོགས་མ་དྲོས་ཀླུང་། །རྣམ་མཁྱེན་རིན་ཆེན་འབྱུང་གནས་བསྐྱིལ་བ་ལས། །མཐའ་ཡས་སྐྱེ་རྒུའི་འདོད་སྟེར་རོལ་པ་ཅན། །གཞན་ཕན་ཀླུ་མཆོག་རྒྱལ་བཞིན་འགྲུབ་གྱུར་ཅིག ཞེས་པའང་བསམ་གཏན་ཆོས་ཀྱི་གྲགས་པའི་བཞེད་ངོར་མང་དུ་ཐོས་པའི་སྔགས་བཙུན་དཔལ་ཆེན་འདུས་པ་རྩལ་གྱིས་བྲིས་པ་དགེ།། བཀྲ་ཤིས།།